《行妇怨次李编校韵》
宋代·戴表元

赤城岩邑今穷边，路傍死者相枕眠。
惟余妇女收不杀，马上娉婷多少年。
蓬头垢面谁氏子，放声独哭哀闻天。
传闻门阀甚辉赫，谁家避匿山南巅。
苍黄失身遭恶辱，鸟畜羊縻驱入燕。
平居邻墙不识面，岂料万里从征鞭。
酸风吹蒿白日短，天地阔远谁当怜。
君不见居延塞下明妃曲，惆怅令人三过读。
又不见蔡琰十八胡笳词，惭貌千年余戮。
偷生何必妇人身，男儿无成同碌碌。

作者简介：戴表元(1244～1310）宋末元初文学家，被称为“东南文章大家”。字帅初，一字曾伯，号剡源，庆元奉化剡源榆林（今属浙江班溪镇榆林村）人。宋咸淳七年进士，元大德八年，被荐为信州教授。再调婺州，因病辞归。论诗主张宗唐得古，诗风清深雅洁，类多伤时悯乱、悲忧感愤之辞。著有《剡源集》